**Vysvetlenie**

**Výzvy na predloženie ponúk**

Verejný obstarávateľ: Univerzita Pavla Jozefa Šafárika v Košiciach

 Predmet zákazky: **Aktualizácia webového sídla www.upjs.sk**

Výzva zo dňa: 16.03.2022

Lehota na predkladanie ponúk: 28.03.2022 12:00 hod.

 Na základe záujemcom predloženej žiadostí o vysvetlenie špecifikácie predmetu zákazky, oznamuje verejný obstarávateľ nasledovné vysvetlenia, vo vzťahu k predloženým otázkam:

**1. Otázka: Termín projektu - máte stanovený koncový termín (deadline), do ktorého musí byť projekt zrealizovaný a spustený do produkcie?**

**Odpoveď**: *Predbežný termín je 1.9.2022. Presne je však určený zmluvou čl. IV bod 1a), t.j. do 3 mesiacov od objednávky.*

**2. Otázka: Vyhľadávanie zamestnancov - Výsledky má poskytnúť AiS2. Aké sú možnosti integrácie na AiS2? (existuje nejaké API, alebo pod.?)**

**Odpoveď:** *Požadované spracovanie je popísané v prílohe č. 2. Bližšie informácie a spôsob realizácie budú dohodnuté počas implementácie.*

**3. Otázka: Vyhľadávanie v internom telefónnom zozname - Aké sú možnosti integrácie na internú aplikáciu telefónny zoznam?**

**Odpoveď**: *Vyhľadávanie v telefónnom zozname je len volanie vo formáte https://voip.upjs.sk/?find=hladanyvyraz*

**4. Otázka: Hlavná stránka: "Obsahové sekcie majú spoločný archív stránok" - Máme tomu rozumieť tak, že jednotlivé stránky (homepage, stránky fakúlt, atď.) zobrazujú aktuality, ktoré majú "príznak zobrazenia" len na týchto stránkach, a potom v archíve sú všetky stránky zo všetkých zoznamov aktualít? Alebo je to myslené inak?**

**Odpoveď:** *Všetky stránky ktoré boli zverejnené na danej hlavnej stránke (homepage, alebo fakultnej hlavnej stránke a podobne) v niektorej obsahovej sekcii (aktuálne napr. Aktuality, Podujatia ) by mali byť v spoločnom archíve. V tomto archíve by mali byť iba stránky ktoré boli zverejnené v týchto obsahových sekciách danej hlavnej stránky a žiadne iné.*

**5. Otázka: Dynamický slider - Je nutné použiť uvedený "Slider revolution"? Ak áno, jeho zakúpenie zrealizuje univerzita, alebo to má ísť na náklady dodávateľa? Alebo je možné použiť aj akýkoľvek podobný slider?**

**Odpoveď:** *Slider revolution je uvedený ako príklad. Môže byť použitý ľubovoľný iný produkt s možnosťou vytvorenia dynamických slidov. Dynamický slider má byť len jedna z možností, ako sa bude vytvárať banner. Náklady na akýkoľvek SW, alebo licenciu potrebnú pre prevádzku dodávaného redakčného systému znáša dodávateľ, resp. môže byť premietnutý do ceny v riadku 2 prílohy č.1 zmluvy.*

**6. Otázka: Jazykové mutácie - Ako sa odlišujú od seba jednotlivé jazykové mutácie?**

**Odpoveď:** *Jednotlivé jazykové mutácie majú rôzny obsah a štruktúru, ktorá by v hlavných častiach mala byť podobná. Niektoré stránky môžu byť vo viacerých jazykových mutáciách.*

**7. Otázka: Migrácia obsahu - Bude možné získať z pôvodného web sídla obsah stránok v štruktúrovanom formáte? (DB, XML, XLS,... ?) Alebo bude nutné migráciu obsahu realizovať manuálne?**

**Odpoveď:** *Je možný export databázy.*

**8. Otázka: Archív článkov - Je požadované aby mal aj autor vlastnú stránku, kde bude zoznam jeho publikovaných článkov?**

**Odpoveď:** *Nie je to požadované, ale je to vítaná vlastnosť systému.*

**9. Otázka: Stránka zamestnanca - Dodaný vzorový XSD súbor už obsahuje všetky vami požadované informácie, alebo sa ešte bude dopĺňať?**

**Odpoveď:** *Daný XSD súbor obsahuje všetky aktuálne platné informácie. Do budúcna sa toto však môže zmeniť.*

**10. Otázka: Stránka zamestnanca: "Možnosť rozšíriť o ďalšie zdrojové informácie." - Máte na mysli, že formát importovaných dát z AiS2 sa môžu ešte rozšíriť o ďalšie špecifické dáta, alebo tým myslíte, že naimportované dáta do redakčného systému budete chcieť ešte manuálne doplniť o iné informácie, ktoré z AiS2 neprišli?**

**Odpoveď:** *Predpokladá sa možné ďalšie rozšírenie údajov v rámci importu. Nepredpokladáme, že by sa dáta mali dopĺňať mimo zdrojových údajov v AIS2.*

**11. Otázka: Vkladanie objektov: PHP - Musí byť redakčný systém programovaný v PHP, alebo je možné použiť aj iné platformy ako napr. Java? Aký je presne dôvod na vkladanie PHP objektov do redakčného systému?**

**Odpoveď:** *Redakčný systém môže byť v ľubovoľnom programovacom jazyku. Musí však podporovať vkladanie PHP, ktoré používame na vytváranie jednoduchých formulárov, prípadne inej funkcionality.*

**12. Otázka: Administrácia: nástroj na vyhľadanie nezaradených stránok - Je potrebná presne uvedená funkcionalita, alebo postačuje, ak redakčný systém obsahuje prehľadný nástroj na manipuláciu s web stránkami a ich presun medzi sekciami? Uveďte prípadne test-case, kedy vám nastal taký prípad, že ste potrebovali vyhľadať nezaradené stránky a ako k ich nezaradeniu došlo.**

**Odpoveď:** *Nástroj má slúžiť na vyhľadanie stránok, ktoré z akéhokoľvek dôvodu nie sú zaradené v menu, nemajú odkaz na žiadnej stránke, prípadne nie sú ani v redakčnom systéme. Nástroj na manipuláciu a presun medzi sekciami nie je postačujúci.*

V Košiciach, 24.03.2022